[pic] | COMISIA EUROPEANĂ |

Bruxelles, 23.9.2010

COM(2010) 519 final

2008/0246 (COD)

AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene, privind amendamentele Parlamentului European la poziția Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUI

privind drepturile pasagerilor care călătoresc pe mare și pe căi navigabile interioare și de modificare a Regulamentului (CE) nr. 2006/2004

DE MODIFICARE A PROPUNERII COMISIEI în conformitate cu articolul 293 alineatul (2) din Tratatul privind funcționarea Uniunii Europene

2008/0246 (COD)

AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene, cu privire la amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind drepturile pasagerilor care călătoresc pe mare și pe căi navigabile interioare și de modificare a Regulamentului (CE) nr. 2006/2004

1. ISTORICUL DOSARULUI

Data transmiterii propunerii către Parlament și către Consiliu: 5 decembrie 2008

Data avizului Parlamentului la prima lectură: 23 aprilie 2009

Avizul Comitetului Economic și Social: 16 iulie 2009

Data adoptării în unanimitate a poziției Consiliului: 11 martie 2010

Data acordului COREPER asupra compromisului la a doua lectură: 23 iunie 2010

Data avizului Parlamentului la doua lectură: 6 iulie 2010

2. OBIECTUL PROPUNERII

Propunerea are ca obiectiv stabilirea unor seturi de drepturi pentru pasagerii care utilizează mijloacele de transport pe apă atât pe rute interne, cât și internaționale. Aceste drepturi includ reguli minime de informare a tuturor pasagerilor înainte și în timpul călătoriei, asistență și despăgubiri în cazul întreruperii călătoriilor, măsuri în cazul întârzierilor și asistență specială pentru persoanele cu mobilitate redusă. Ca şi legislaţia în vigoare aplicabilă sectorului aerian și celui feroviar, pentru soluționarea litigiilor propunerea prevede organisme naţionale independente.

3. AVIZUL COMISIEI PRIVIND AMENDAMENTUL PARLAMENTULUI EUROPEAN

Avizul Parlamentului European adoptat la 6 iulie 2010 la a doua lectură a apropiat poziția Consiliului de propunerea Comisiei în ceea ce privește extinderea sferei de aplicare (excludere limitată la navele autorizate să transporte până la 12 pasageri, și nu 36), întrucât protejează mai bine drepturile pasagerilor cu mobilitate redusă şi ale celor cu handicap (formate accesibile, reducerea numărului de excepții la dreptul de a călători, perioade de notificare mai scurte) și creşte nivelul de protecţie a pasagerilor care călătoresc pe mare și pe căi navigabile interioare în general (coborârea pragurilor minime de despăgubire, creșterea nivelului de asistență).

Poziţia Parlamentului este rezultatul unui compromis obţinut în cadrul ultimului trialog informal desfăşurat la 15 iunie 2010. Compromisul a fost dezbătut şi aprobat în Consiliu la 23 iunie 2010.

4. CONCLUZIE

În temeiul articolului 293 alineatul (2) din Tratatul privind funcţionarea Uniunii Europene, Comisia acceptă modificarea propunerii sale conform textului compromisului dintre Consiliu şi Parlament menționat anterior.